पाएं अपने शहर की ताज़ा ख़बरें और फ्री ई-पेपरडाउनलोड करें
छग चैंबर ऑफ कॉमर्स एंड इंडस्ट्री भिलाई इकाई की ऑनलाइन बैठक शनिवार को हुई। सभी व्यापारियों ने शासन की गाइडलाइन के साथ व्यापार शुरू करने की मांग की। संगठन ने कहा कि आज की इस परिस्थिति में लाॅकडाउन जरुरी है। आज व्यापार से ज्यादा महत्वपूर्ण अपने स्वास्थ्य का ध्यान रखना।
प्रदेश सहित जिले में लॉकडाउन को 25 दिन से अधिक हो चुके हैं और स्थिति धीरे-धीरे सुधरती नजर आ रही है। आर्थिक गतिविधियों को शुरू करना जरूरी है। सभी व्यापारी शासन की गाइडलाइन का पूरी तरह पालन करेंगे। इस संबंध में चैंबर का प्रतिनिधि मंडल सुझाव स्वरूप अनलॉक का एक खाका सोमवार को कलेक्टर को सौंपेगा, जिसमें समयानुसार व्यापार संचालन सहित अन्य बिंदु प्रशासन के समक्ष रखे जाएंगे। प्रदेश महामंत्री अजय भसीन, गारगी शंकर मिश्रा ने संकट की इस घड़ी में व्यापार संचालित करने देने की अपील की। उत्तम चंद गोलछा, विक्रम सिंहदेव, एसके अग्रवाल, महेश बंसल, जेपी गुप्ता, शंकर सचदेव आिद ने बात रखी।
दुकानदारों का किराया न बढ़ाएं: ज्ञानचंद जैन
कैट के प्रदेश मंत्री व भिलाई स्टील सिटी चैंबर के अध्यक्ष ज्ञानचंद जैन ने बीएसपी के वरिष्ठ मुख्य महाप्रबंधक को पत्र भेजकर नगर सेवा विभाग द्वारा लाइसेंसधारी दुकानों पर दो से 3 गुना किराए दर में वृद्धि पर अपना रोष जाहिर किया। तत्काल प्रभाव से कोविड-19 से प्रभाव से बाहर निकलने तक इस पर रोक लगाने की मांग की। कहा कि बीएसपी द्वारा बिना व्यापारियों का पक्ष समझे एकतरफा किराया बढ़ानेा समझ से परे है।
डॉक्टरों की कमी दूर करने शुरू हो चिकित्सा पाठ्यक्रम: सांखला
चैंबर के प्रदेश उपाध्यक्ष व सराफा व्यापारी संघ के अध्यक्ष प्रकाश सांखला ने सीएम को पत्र लिखकर डाॅक्टरों की कमी को दूर करने तीन वर्षीय चिकित्सा पाठयक्रम को शुरू करने की मांग की है। सांखला ने पत्र में कहा कि कोविड सेंटर खोलने के लिए बहुत से सामाजिक संगठन आगे आ रहे थे, लेकिन डाॅक्टर व नर्सिंग स्टाफ की कमी के कारण नहीं खुल पाए। गांवों में प्राथमिक चिकित्सा के लिए डाॅक्टरों की कमी है। इसे दूर करने तीन वर्षीय चिकित्सा पाठयक्रम लागू कर तीन वर्ष किसी भी हॉस्पिटल में सेवा देना अनिवार्य किया जाना चाहिए। इससे हर गांव, शहर में डाक्टरों की कमी दूर हो सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn